Polestar viser første billede af Precept-prototypen

Det er efterhånden halvandet år siden at Polestar præsenterede konceptbilen Precept – en sedan i samme klasse som Telia Model S. Nu nærmer tiden sig, hvor der er premiere på både Precept og den kommende SUV Polestar 3.

Ovenfor ses det første billede af Polestar Precept. Det er fortsat en prototype og der ser ud til at være noget vej igen, men billedet afslører dog visse væsentlige detaljer om bilen.

Eksempelvis har Polestar droppet konceptbilens ‘selvmordsdøre’ og givet den regulære bagdøre og en B-stolpe i stedet. Dørhandtagene er dog fortsat af den type, der trækkes ind i bilen – et populært trick på elbiler, da det giver bilen en bedre aerodynamik.

I det hele taget ser Precept noget mere “afrundet” ud i forhold til den mere kantede Polestar 2.

Precept skal udvikles i England og billedet herover er blevet vist i forbindelse med, at selskabet fordobler antallet af medarbejdere i fra 250 til 500 i den engelske udviklingsafdeling.

Hvornår den går i produktion er endnu uvist, men det skulle ske “inden 2025”. Men allerede inden da kommer Polestar 3, der er planlagt til produktion næste år. Det er en SUV, der skal være et alternativ til store el-flydere som Tesla Model X, Audi e-tron, Jaguar i-Pace og Mercedes EQC.

Se også vores anmeldelse af Polestar 2 her:

Polestar viser første billede af Precept-prototypen